  Майя Бывальцева Удмуртиысь Тол Бабай Костромаысь Снегурочкаез вордскем нуналэныз ӟечкылаз. Со сярысь ивортэ Шарканысь выжыкыл геройлэн нимлыко группаез. Снегурочка вордӥськем нуналзэ пусйиз 9-тӥ оштолэзе. Удмуртиысь Тол Бабай но Лымы Ныл сяна, со доры куное вуизы Великий Устюгысь Дед Мороз, Ярославль улосвылысь Баба Яга, Вологда улосвылысь Зарни Чорыг, Салехардысь Ямал Ири, Кировысь Кикимора, Ярославль улосвылысь Гаврила Ямщик, Паккайне пинал толпи. Выжыкыл геройёс Костромалэн урамъёстӥз ортчизы, нош каретӥ нимысьтыз выжыкыл автобусэн ветлӥзы. Туэ праздник космонавтикалэн нуналэз азьын радъяськиз, соин ик Снегурочкалы кузьымъёс но соин герӟаськемын вал. Тол Бабай но Лымы ныл Шарканысь пулэсь вӧлэм кизилиез нуизы, сое чеберлыко киужъёсъя юртысь кибашлыос лэсьтӥзы. Тегъёс: Лулчеберет Туризм Шаркан Удмуртия ТолБабай  